OpenLLM-France/wikimedia huggingface dataset:
# Portinatx

Portinatx és una cala, un nucli urbà i una vénda del nord-oest de l'illa d'Eivissa que es troba sota el terme municipal de Sant Joan de Labritja. Els territoris propers formaven una antiga vénda i modernament s'hi ha construït una urbanització homònima que té 510 habitants. És un nucli turístic important dedicat al turisme familiar de descans centrat en la platja, allunyat del turisme de discoteca predominant a altres zones de l'illa. La cala està, doncs, molt urbanitzada i s'hi troben molts serveis: restaurants, supermercats, hotels, minigolf... L'afluència de banyistes és molt important.
Portinatx consta de tres cales: S'Arenal Gros, S'Arenal Petit i Es Port de Portinatx. S'Arenal Gros és la més gran de les tres, i està situada entre les altres dues i fa uns 150 metres de llargària. Al nord-est està situada la Cova Roja. S'Arenal Petit és a l'esquerra de S'Arenal Gros i fa uns 50 metres. S'hi pot arribar caminant des de S'Arenal Gros a través d'un pas de fusta de recent creació o directament des de l'entrada que porta a l'hotel que hi ha a la cala. Es Port és una mica més lluny, al final de la carretera i de la urbanització, i fa uns 30 metres.
Portinatx es troba prop de Sant Joan de Labritja, a una zona muntanyosa amb penya-segats propers. A prop hi ha una torre de defensa, la Torre de Portinatx, del segle xviii.

## Referències

* ↑ Enciclopèdia d'Eivissa i Formentera, Portinatx
* ↑ «Dades anuals 2007 IBESTAT». Arxivat de l'original el 2016-03-03. [Consulta: 15 febrer 2011].
* ↑ Enciclopèdia d'Eivissa i Formentera, Cova Roja

## Enllaços externs

* Fitxa de la platja Arxivat 2016-03-03 a Wayback Machine.
# Portimão

Portimão és un municipi portuguès, situat al districte de Faro, a la regió d'Algarve i a la subregió de l'Algarve. L'any 2007 tenia 49.330 habitants. Limita al nord amb Monchique, a l'est amb Silves i Lagoa, a l'oest amb Lagos i al sud amb l'oceà Atlàntic.
Inclou les freguesies d'Alvor, Mexilhoeira Grande i Portimão.

## Personatges il·lustres

* Nuno Júdice, escriptor

## Enllaços externs

* Web municipal de Portimão
* Portimão Algarve Portugal
* Fotos de Portimão
# Portinho

Portinho és una localitat de São Tomé i Príncipe. Es troba al districte de Pagué, al nord de l'illa i Regió Autònoma de Príncipe. La seva població és de 17 (2008 est.).

## Evolució de la població

Població de Portinho (2001-2008) :
| 2001 | 2008 |
| 15 | 17 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Pou públic (Ullastret)

El Pou públic és una obra d'Ullastret (Baix Empordà) inclosa a l'Inventari del Patrimoni Arquitectònic de Catalunya.

## Descripció

Pou que es troba al carrer de la Presó, a tocar la cantonada amb el carrer del Fort. Es de pla semicircular; ha estat colgat. A la part frontal del brocal hi ha una gran llosa de pedra calcària i als costats es drecen dues fermes pilastres d'obra. Tot es fet amb rebles sense treballar trabats amb morter.

## Referències

* ↑ «Pou públic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Poua Vella de la Franquesa

La Poua Vella de la Franquesa és una obra del municipi de Moià (Moianès) inclosa en l'Inventari del Patrimoni Arquitectònic de Catalunya.

## Descripció

Es tracta d'un pou de glaç d'estructura poc usual en comparació de la zona. És una construcció subterrània de planta rectangular (10x5,90m.) coberta per una volta de canó reforçada amb 7 arcs feixons. Cada arc està recolzat amb columnes adossades de 3m d'alçada cadascuna i dels 7 arcs inicials actualment només en queden 4 amb la part corresponent de paret i sostre (el qual està fet amb lloses de grans dimensions). L'alçada total de la construcció és de 6,20m. Els accessos no se sap on eren perquè més de la meitat de la construcció està enrunada.

## Història

Els pous del gel, es construïren i obtingueren la seva major rendibilitat en el decurs dels segles XVII, XVIII i part del XIX quan la fabricació o comercialització del gel representava una bona font d'ingressos. No obstant, durant la primera meitat del segle XX alguns pous continuaren funcionant, malgrat que l'aparició del gel artificial amb l'arribada de l'electricitat i els transports moderns fessin desaparèixer aquest tipus d'indústria. Els últims pous en funcionament ja no comercialitzaven amb els hospitals, mercat, ... de Barcelona, sinó que eren d'ús propi.
Les condicions necessàries per a la construcció d'un pou de glaç, són la proximitat a les vies d comunicació, amb llocs de consum no gaire allunyats i la seva instal·lació en llocs de fortes glaçades i bones aigües. El gel es recollia a l'hivern a les basses o rieres properes al pou. Es tallava en blocs i s'emmagatzemava per capes recobertes de palla, vegetació i gel trossejat dins les poues fins que a l'estiu, segons la demanda, s'anava extraient i transportant dins de sàrries també cobertes de palla i boll.

## Vegeu també

* Poua Nova de la Franquesa

## Referències

* 1 2 3 «Poua Vella de la Franquesa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2016].
# Preore

Preore és un antic municipi italià dins de la província de Trento. L'any 2010 tenia 402 habitants. Limitava amb els municipis de Bolbeno, Montagne, Ragoli, Tione di Trento, Villa Rendena i Zuclo.
L'1 de gener 2016 es va fusionar amb els municipis de Montagne i Ragoli creant així el nou municipi de Tre Ville, del qual actualment és una frazione.

## Administració

Llista d'alcaldes :
| Període | Identitat | Partit |
| 2010- | Paletti Paolo | Llista cívica |
# Taishi Matsumoto

Taishi Matsumoto (松本 泰志, 22 d'agost de 1998) és un futbolista japonès. Va formar part de l'equip japonès a la Copa Amèrica de 2019.

## Referències

* ↑ Japan Football Association
# Taishi Taguchi

Taishi Taguchi (Naha, Prefectura d'Okinawa, Japó, 16 de març de 1991) és un futbolista japonès que disputà tres partits amb la selecció del Japó.

## Referències

* ↑ National Football Teams
# Powell

«Powell» té aquests significats:
* Toponímia:
** Powell (Alabama)
** Powell (Missouri)
** Powell (Ohio)
** Powell (Wyoming)
** Illa Powell, illa de l'Antàrtida
* Biografies:
** Alma Webster Powell
** Ambrose Powell Hill (Culpeper, Virgínia, 1825 - Petersburg, Virgínia, 1865), militar sudista
** Asafa Powell (1982), atleta jamaicà especialista en proves de velocitat
** Cecil Frank Powell (Tonbridge, 1903 - Milà, 1969), físic i professor universitari anglès
** Colin Powell (1937–2021), militar i polític estatunidenc d'origen jamaicà
** Dick Powell (Mountain View, Arkansas, 1904 - Hollywood, Califòrnia, 1963), actor, cantant i director de cinema estatunidenc
** Edwin Powell Hubble (Marshfield, Missouri, 1889 - Pasadena, Califòrnia, 1953) va ser un dels més
** John Wesley Powell (Mount Morris, Nova York, 1834 - Haven, Maine, 1902), soldat, geòleg i explorador estatunidenc
** Michael Powell (Canterbury 1905-Gloucestershire 1990), cineasta britànic
** Robert Baden-Powell (1857, Londres - 1941, Nyeri, Kenya), fundador de l'escoltisme
* Miscel·lània: Scirocco-Powell, equip britànic de cotxes de competició que va arribar a disputar curses a la Fórmula 1
# Te (desambiguació)

«Te» té aquests significats:
* Te, o t, lletra de l'alfabet llatí
* Te, planta amb nom científic Camellia sinensis i la seva infusió obtinguda de les seves fulles;
* Te, beguda obtinguda d'infusionar les fulles de l'esmentada planta.
* Te qualsevol infusió
** Te turc, varietat de la beguda de te;
** Te matxa, té verd utilitzat al Japó
* Altres espècies, no relacionades amb aquesta, anomenades arbres del te :
** Qualsevol espècie del gènere Leptospermum, de la família de les mirtàcies, també anomenats leptospermos ;
** Qualsevol espècie del gènere Melaleuca, de la família de les mirtàcies, també anomenats cayeputí, dels quals s'obté l'oli de l'arbre de te;
** Kunzea ericoides, de la família de les mirtàcies, també anomenada kanuka
** Te bord
** Te de roca
* Rutes
** La ruta del te i els cavalls, entre la Xina i Tibet
** Ruta de Sibèria entre la Xina i Europa, també anomenada: Ruta del te
* Lingüística: nom que rep la lletra T, t.
* te clític pronom feble en la gramàtica catalana,
* Te, símbol de l'element químic anomenat tel·luri.
Viccionari
# TeVe Blad (equip ciclista)

L'equip TeVe Blad, conegut anteriorment com a Perlav i posteriorment com a Intral Renting, va ser un equip ciclista belga, de ciclisme en ruta que va competir entre 1983 i 1988.

## Principals resultats

* Nokere Koerse: Walter Schoonjans (1983), Patrick Versluys (1988)
* Gran Premi del 1r de maig - Premi d'honor Vic de Bruyne: Alain De Roo (1984), Jan Bogaert (1988)
* Circuit de Houtland: Ludo Frijns (1984), Willem Wijnant (1986)
* Campionat de Flandes: Dirk Heirweg (1987)

### A les grans voltes

* Giro d'Itàlia
** 1 participacions (1983)
** 0 victòries d'etapa:
** 0 classificació finals:
** 0 classificacions secundàries:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# The Cabinet of Dr. Ramirez

The Cabinet of Dr. Ramirez és una pel·lícula muda estatunidenca del 1991 dirigida per Peter Sellars i protagonitzada per Mikhail Baryshnikov, Joan Cusack i Peter Gallagher. És un remake llunyà d' El gabinet del Dr. Caligari. Tanmateix, la història es va crear a mesura que es feia la pel·lícula, de manera que té poques similituds amb la pel·lícula original. La pel·lícula només es va projectar al Festival de Cinema de Sundance de 1992 i mai es va estrenar a les sales. Abans, però, havia format pert de la secció oficial del XXIV Festival Internacional de Cinema Fantàstic de Sitges.

## Repartiment

* Mikhail Baryshnikov com a César
* Joan Cusack com a Cathy
* Peter Gallagher com a Matt
* Ron Vawter com el Dr. Ramírez
* Kate Valk com a Sue

## Referències

* ↑ Jacobs, Karrie. «FILM; Peter Sellars Digs Up 'The Cabinet'». The New York Times, 17-02-1991. [Consulta: 20 març 2020].
* 1 2 «The Cabinet of Dr. Ramirez». Sundance Institute.
* ↑ Catalano, Peter «Sellars' First Reel : The Director Shoots a Silent Movie With Baryshnikov and Cusack. But Even Sellars Doesn't Know How It Will End.». Los Angeles Times, 13 December 1990.
* ↑ Una jornada llena de fantasmas y resucitados, La Vanguardia, 10 d'octubre de 1991

## Enllaços externs

* Primera part a YouTube
# Telmatobius latirostris

Telmatobius latirostris és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Sinsch, U. &Lehr, E. 2004. Telmatobius latirostris. Llista Vermella d'Espècies Amenaçades de la UICN 2006. Consulta: 17 de gener de 2008.
# Portobuffolé

Portobuffolé (italià) (també conegut amb el nom oficial Portobuffolè) és un municipi de la província de Treviso. L'any 2007 tenia 838 habitants. Limita amb els municipis de Brugnera (PN), Gaiarine, Mansuè, Prata di Pordenone (PN)

## Referències

* ↑ http://www.dizionario.rai.it/poplemma.aspx?lid=29609 Arxivat 2016-01-19 a Wayback Machine.
* ↑ http://www.dipionline.it/dizionario/ricerca?lemma=Portobuffol%C3%A9
* ↑ http://www.treccani.it/enciclopedia/giambattista-bada/
* ↑ Comune di Portobuffolè
# Portocannone

Portocannone (albanès Porkanuni) és un municipi italià, dins de la província de Campobasso. L'any 2006 tenia 2.544 habitants. És un dels municipis on viu la comunitat arbëreshë. Limita amb els municipis de Campomarino, Guglionesi, San Martino in Pensilis i Termoli.

## Administració

Llista d'alcaldes :
| Període | Identitat | Partit |
| 2006- | Luigi Mascio | Llista cívica |
# Portola Valley

Portola Valley és una ciutat del comtat de San Mateo a l'estat de Califòrnia. Segons el cens del 2000 tenia 4.462 habitants.

## Demografia

Segons el cens del 2000 Portola Valley tenia 4.462 habitants, 1.700 habitatges, i 1.268 famílies. La densitat de població era de 188,3 habitants/km².
Dels 1.700 habitatges en un 29,8% hi vivien nens de menys de 18 anys, en un 69,2% hi vivien parelles casades, en un 4% dones solteres, i en un 25,4% no eren unitats familiars. En el 19,9% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,9% tenia menys de 18 anys, un 3,2% entre 18 i 24, un 19,4% entre 25 i 44, un 33,4% de 45 a 60 i un 21% 65 anys o més.
L'edat mediana era de 48 anys. Per cada 100 dones de 18 o més anys hi havia 91,7 homes.
La renda mediana per habitatge era de 158.217 $ i la renda mediana per família de 180.893 $. Els homes tenien una renda mediana de 100.000 $ mentre que les dones 92.585 $. La renda per capita de la població era de 99.621 $. Entorn de l'1,4% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portola Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Portola Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Presó de Zamora

La Presó concordatària de Zamora va ser una presó que va existir a Zamora (Espanya) durant el règim franquista i que va ser triada perquè els sacerdots i religiosos que fossin condemnats per algun tipus delicte hi passessin el seu període carcerari.

## Estructura

La presó era un pavelló de l'antiga presó provincial, habilitat expressament per a tal funció i separat de la resta de pavellons, on vivien altres presos, tant comuns com a polítics.

## Població

En total, van passar per Zamora al voltant d'un centenar de capellans o religiosos, la majoria d'ells condemnats per motius polítics i sindicals. Va haver-hi molts religiosos i clergues bascos destacant Periko Solabarría i Xabier Amuriza, després conegut per la seva activitat com a bertsolari i promotor de la llengua basca. Aquest va immortalitzar la presó de Zamora en les seves estrofes titulades "Espainian behera, hor dago Zamora" (a baix, a Espanya, aquí aquesta Zamora), composició en què originàriament es descriuen els seus anys d'internament i la melodia del qual està enormement estesa en l'ús popular bascòfon.
Altres internats procedien de Madrid, com Mariano Gamo, capellà de Nuestra Señora de Moratalaz, i el jesuïta obrer Francisco García Salve, fundador del sindicat Comissions Obreres; de Barcelona (Francesc Botey i Lluís Maria Xirinacs); i d'altres indrets, com Galícia (Vicente Couce, de la parròquia de Santa Marina del Ferrol) i Astúries (el capellà miner Carlos García Huelga).

## Escenari cinematogràfic

En aquesta presó es va rodar la pel·lícula Celda 211.

## Referències

* ↑ Fernández Hoyos, Francisco. «La cárcel concordataria de Zamora: Una prisión para curas en la España franquista.». cefid.uab.cat. Arxivat de l'original el 2014-02-09. [Consulta: 18 març 2009].
* ↑ «'Celda 211' se rodó en la antigua cárcel de Zamora». RTVE, 15-02-2010. [Consulta: 8 desembre 2011].

## Enllaços externs

* Campelo, Patricia. «Los curas obreros querellados contra el franquismo». Público, 21-10-2013.
* Junquera, Natalia. «Prisioneros por la gracia de Dios». El País, 22-11-2013.
# Terra per pau

Terra per pau és una de les principals propostes per a resoldre el conflicte araboisraelià mitjançant la qual l'Estat d'Israel cediria el control de la totalitat o part dels territoris que va conquistar el 1967 en la Guerra dels Sis Dies a canvi de pau amb el reconeixement per part del món àrab.
La proposta va sorgir per primera vegada a la Resolució 242 del Consell de Seguretat de les Nacions Unides com a base del Tractat de pau entre Egipte i Israel el 1979, que va consistir en la retirada israeliana de la península del Sinaí a canvi d'assistència econòmica a banda i banda per part dels Estats Units d'Amèrica i un tractat de pau amb Egipte. La comunitat internacional dona suport des de llavors al mateix principi per a Cisjordània, la Franja de Gaza i els alts del Golan.

## Crítiques

El desallotjament forçós dels colons i les forces militars per part d'Israel de la Franja de Gaza el 2005 ha estat presentat com una prova de Terra per pau amb els palestins. L'Estat d'Israel sosté els arguments següents per a intentar demostrar que l'estratègia Terra per pau amb el poble palestí ha fracassat:
* Profanació de llocs religiosos jueus immediatament després de la retirada
* Llançament de coets contra objectius civils israelians
* Els atacs des de la Franja de Gaza continuen fins avui
* Construcció de túnels sota la frontera amb Egipte per a utilitzar-los en el trànsit d'armes i combatents
* Hamàs és el principal organitzador dels túnels de contraban

## Referències

* ↑ «Tierra por paz» (en castellà), 03-12-2006. [Consulta: 28 novembre 2021].
* ↑ «EUA quiere reemplazar "tierra por paz" por "dinero por paz": Palestina» (en espanyol de Mèxic), 19-06-2019. [Consulta: 28 novembre 2021].
* ↑ «Netanyahu: la fórmula de 'Tierra por paz' es ineficaz para la paz en Oriente Medio» (en espanyol de Mèxic), 16-08-2020. [Consulta: 28 novembre 2021].
* ↑ Palestinian terrorists in Gaza continue to fire Kassam rockets at Israeli civilian targets
* ↑ «BBC NEWS». [Consulta: 28 novembre 2021].
# Teutberga

Teurberga (+ abans de 875), fou reina, esposa de Lotari II. Era filla de Bosó l'Antic el fundador de la família dels Bosònides. És esmentada als Annales Lobienses, als Annales Bertiniani i a l'obra d'Alberic de Trois-Fontaines, sempre com legitima esposa de Lotari II i el darrer especifica que després de ser repudiada va actuar segons el consell del comte Bosó que no s'especifica quina relació tenia (es suposa que era el germà gran però no és segur).
El 855 es va casar amb el rei Lotari II de Lotaríngia. Va protegir la seva cunyada Engiltrudis quan aquesta va abandonar a Bosó que es suposa que era el seu germà. La causa de la seva repudiació el 857 fou una acusació d'incest amb el seu germà Hucbert, cosa probablement falsa sent la real que després de dos anys de matrimoni no havia tingut fills. Lotari volia agafar com esposa a la seva amant Gualdrada o Waldrada i legitimar els fills que tenia amb ella. El rei la va empresonar després de la repudiació. Fou sotmesa a la prova de l'aigua bullent que Teutberga va passar amb èxit, però tot i així un concili local la va condemnar el 860. Fou defensada ardorosament per l'arquebisbe Hincmar de Reims però dos concilis més organitzats per Lotari van confirmar la sentència i van autoritzar al rei a casar-se altre cop; Waldrada va esdevenir reina el 862 en casar-se oficialment amb Lotari. Hucbert es va resistir a la seva deposició com a duc de la Borgonya Transjurana i va lluitar per defensar l'honor seu i de la seva germana fins al punt que Lotari, al no poder sotmetre al rebel, va cedir el seu territori al seu germà Lluís II el Jove rei d'Itàlia i emperador (fou la Borgonya Imperial que després va esdevenir el regne de Borgonya Transjurana); Hucbert va morir vers 866 amb les armes a la mà.
Teutberga mentre va poder fugir (860) i es va refugiar amb el rei de França Occidental Carles el Calb (que li va donar l'abadia d'Avenay a la diòcesi de Reims), i va apel·lar al papa Nicolau I que va anul·lar les decisions dels concilis. Amenaçat d'excomunió i sospitant que Carles el Calb estava a l'aguait per ocupar el seu regne, va cedir, i va acceptar a Teutberga com a esposa per segon cop el 865. Però Lotari no va tardar a cridar altre cop a Waldrada (867).
Llavors fou excomunicat i va haver d'anar a defensar el seu cas davant el nou papa Adrià II a Monte Cassino (va morir a Piacenza el 8 d'agost de 869 quan tornava d'aquest viatge); al no poder resoldre la situació d'il·legítims dels fills tinguts amb Waldrada, el regne de Lotaríngia fou repartit entre Carles el Calb i Lluís el Germànic pel tractat de Meerssen del 8 d'agost del 870.
Teutberga fou abadessa de Sainte Glossinde a Metz el 869. Fou beneficiària del testament del comte Eccard, el que suggereix algun tipus de parentiu. Va morir abans del 875.

## Referències

Teutberga
# Timaixovka

«Timaixovka» té aquests significats:
* Timaixovka (Krasnodar), localitat del krai de Krasnodar, a Rússia
* Timaixovka (Crimea), localitat de la República Autònoma de Crimea, a Ucraïna
# Timaeus (cràter)

Timaeus és un cràter d'impacte situat a la part nord de la Lluna, a l'extrem nord de la Mare Frigoris. Forma part de la paret sud-oest de la gran plana emmurallada del cràter W. Bond, de perfil irregular. La vora de Timaeus és de forma lleugerament pentagonal, amb les vores arrodonides. Presenta una lleugera elevació central al punt mig del sòl del cràter.
* Localització de Timaeus (centre de la meitat superior de la imatge)
* Rodalies de Timaeus
El terreny irregular a l'oest de Timaeus mostra un sistemes de marques paral·leles, com va ser observat pel reverend Thomas William Webb. Aquestes marques segueixen una trajectòria amb rumb lleugerament a l'est del nord.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Timahdite

Timahdite (àrab: تمهديت, Timahdīt; amazic estàndard marroquí: ⵜⵉⵎⵃⴹⵉⵜ, Timḥḍit) és una comuna rural de la província d'Ifrane, a la regió de Fes-Meknès, al Marroc. Segons el cens de 2014 tenia una població total de 10.945 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].